
ACADEMI CYMRU AR GYFER ARFER PROFFESIYNOL AC YMCHWIL CYMHWYSOL




Tasg 1
Rhan A

Adolygiad Datblygiadol 

Arweiniad: 
Mae Tasg 1 rhan A yn gofyn i chi ddefnyddio model adfyfyrio i fyfyrio ar eich arfer blaenorol a’ch anghenion datblygiadol i’r dyfodol. Dylech ei chwblhau trwy ystyried y gwaith rydych chi wedi’i wneud ers cymhwyso. Wrth drafod â’ch mentor a/neu eich goruchwyliwr/rheolwr llinell, nodwch eich anghenion datblygiadol i’r dyfodol fel rhan o’ch Cynllun Unigol Tair Blynedd Gyntaf o Ymarfer o dan bob un o’r 3 deilliant dysgu isod.
Rhaid i chi fodloni’r Deilliannau Dysgu ar gyfer y dasg hon (gweler atodiad 4 y llawlyfr).

Atebwch holl elfennau’r cwestiwn isod.


	Cwestiwn:

Gan ddefnyddio model adfyfyriol, myfyriwch yn feirniadol ar eich datblygiad proffesiynol ers cymhwyso’n weithiwr cymdeithasol. Ar sail hyn ac wrth drafod â’ch mentor/goruchwyliwr/rheolwr llinell, ewch ymlaen i nodi a chyfiawnhau eich anghenion datblygiadol i’r dyfodol dros y 12 mis sydd i ddod o dan bob un o 3 deilliant dysgu Gofal Cymdeithasol Cymru (GCC) a restrir isod, gan roi o leiaf un angen datblygiadol ar gyfer pob un o’r deilliannau dysgu isod:

1. Dadansoddi wrth asesu er mwyn hysbysu ymyriadau.
2. Cydweithio â phobl sydd angen gofal a chymorth, eu gofalwyr a gweithwyr proffesiynol eraill.
3. Ymyriadau a defnyddio barn broffesiynol mewn sefyllfaoedd cynyddol gymhleth.

Rhaid i’r dasg hon gyfeirio at sut mae’r oruchwyliaeth, yr hyfforddiant, y dysgu a’r ymchwil wedi dylanwadu ar eich ymarfer, a sut y byddant yn gwneud hynny.


750 o eiriau (+/- 10%:  dylech gynnwys eich cyfrif geiriau gwirioneddol ar ddiwedd pob adran).









Yn yr dasg yma rwyf am adlewyrchu yn feirniadol ar 3 deilliant dysgu sydd am fy annog i barhau i ddysgu yn ystod y 12 mis nesaf yn o gystal â edrych yn ôl ar fy natblygiad a phrofiadau yn ers cymhwyso. I wneud hyn rwyf am ddefnyddio'r model tywydd gan Maclean (2016).
 Pan ddoth yr amser i mi gymhwyso roeddwn yn teimlo rhyddhad a chyfro mawr o gael cymhwyso ar ôl yr holl waith caled, roeddwn yn edrych ymlaen cael gwneud gwahaniaeth yn fywydau unigolion bregus o fewn ein cymdeithas. Fodd bynnag yn sydyn iawn dysgais fod y swigen o fod yn fyfyriwr bellach ddim yn bodoli a bod yn rhaid mynd sydd mewn i fywyd gwaith cymdeithasol. Ar adegau roeddwn yn teimlo fel fy mod yn boddi a phen uwch ben dwr, pwysau o jyglo fy llwyth achos a theimlo fy mod yn cael achosion dyrys iawn a ddim yn hyderus mai fi oedd y gweithiwr gorau i’r achosion ond hefyd eisiau profi fy ngwerth fel gweithiwr cymdeithasol a chydweithiwr o safon a gwerth. Rwyf yn parhau i drio profi yr uchod. Mae darganfyddiadau o ymchwil a chwblhau yn Awstralia yn 2019  yn adrodd bod y cyfnod ôl-gymhwysol cychwynnol yn cynnwys cydgrynhoi, egluro a darganfod hunaniaeth broffesiynol fel gweithiwr cymdeithasol newydd gymhwyso (Moorhead, Bernadette, 2019). Dwi’n ffodus iawn o gael bod yn rhan o ddim mor gefnogol sydd bellach wedi dod i adnabod fy ffordd a barod iawn i gynnig cefnogaeth pan bod angen.

Rwyf am ddefnyddio'r model tywydd er mwyn adlewyrchu ar y sgwrs 'beth sy'n bwysig' sydd yn deillio o’r Deddf Gwasanaethau Cymdeithasol a Llesiant (Cymru), 2014. Sgwrs sy'n ymwneud ag unrhyw broses asesu . Mae'n cyfeirio at ffordd fedrus o weithio gydag unigolion i sefydlu'r sefyllfa, eu lles presennol, yr hyn y gellir ei wneud i'w cefnogi a'r hyn y gellir ei wneud i hyrwyddo eu lles a'u gwydnwch er gwell (Gofal Cymdeithasol Cymru, 2019).  
Pan yn meddwl am heulwen mae yn holl bwysig bod y sgwrs/asesiadau yn canolbwyntio ar y person a'u llais nhw. Wrth adlewyrchu ar beth sydd ddim mor dda weithiau mae llais yr unigolyn yn cael ei golli pan mae aelodau o’r teulu yn rhan o’r sgwrs, weithiau nid yw wir ddymuniadau'r person yn cael ei gofnodi. Yr angen dysgu yw dod yn fwy hyderus yn fy nallu i adlewyrchu'r sgwrs ar bapur ar asesiad yn enwedig yr adran barn broffesiynol gan fy mod yn ymwybodol bod yr unigolion a theuluoedd yn dymuno eu darllen ac rwyf eisiau teimlo yn hyderus fy mod wedi cyfleu'r darlun gorau phosib o’i sefyllfa. Er mwyn sicrhau fy mod yn cyrraedd y nod yma rwyf am fynychu hyfforddiant cyfathrebu yn gydweithredol sydd yn dri sesiwn, yn o gystal â gofal a chwsmer er mwyn datblygu gwahanol ffyrdd o gyfathrebu a chysgodi aelodau o’r tîm ar ymweliadau cyntaf.

Wrth weithio gydag unigolion ac anghenion gofal a chefnogaeth, yn aml iawn mae sawl proffesiwn yn rhan o’u gofal. Rwyf yn gyd weithio yn dda iawn gyda nyrsys cymunedol sydd yn rhywbeth positif. Weithiau mae yn anodd cyd weithio pan nad wyf yn ymwybodol am y cyflwr iechyd neu waith nyrsi lliniarol sef yr elfen glaw. Y storm yw weithiau nid yw cyfathrebu yn glir ac effeithiol o’r ddau ochr, hyn yn arwain at ddiffyg rhannu gwybodaeth berthnasol. Y niwl yw diffyg ymwybyddiaeth a phrofiad o fewn y tîm lliniarol pan rwyf yn derbyn achosion ble mae cyd weithio yn elfen mor bwysig o fewn cynllun gofal.  Rwyf am gyflawni’r nod yma drwy gysgodi ar dîm lliniarol.

O fewn gwaith cymdeithasol mi all achosion fod yn rhai cymhleth a hynny yn annisgwyl (Manthorpe, Moriarty, Stevens, Hussein, & Sharpe,2014).O ran yr haul mi rwyf yn magu hyder wrth dderbyn achosion cymhleth . Rwyf yn derbyn goruchwyliaeth yn gyson ac yn gallu trafod yn agored pwysau gwaith a sut i leihau hynny os yn bosib. Glaw ydy'r effaith all hyn gael arna i fel gweithiwr cymdeithasol. Y storm yw nid oes dweud sut bydd unigolion neu deulu yn ymateb i'r ymyrraeth a diffyg galluoedd meddyliol sydd yn arwain at benderfyniadau anodd. Y niwl yw sut i ymdopi gyda phwyso a mesur yr achosion er mwyn sicrhau bod pob achos yn cael y gefnogaeth sydd ei angen.  Rwyf yn credu er mwyn cyflawni’r nod uchod byddaf yn mynychu hyfforddiant megis delio ac unigolion heriol, dogfennu nodiadau cwrt a chysgodi cyfarfodydd strategaeth. Rwyf yn gobeithio bydd hyn yn help i mi arwain ar achosion cymhleth yn y dyfodol a pharhau i fagu hyder yn y maes.  


I grynhoi wrth ddadansoddi rwyf yn credu fy mod wedi datblygu ers cymhwyso drwy fynychu hyfforddiant megis galluoedd meddyliol ac diogelu. Rwyf yn teimlo bod goruchwyliaeth wedi bod o werth i mi gan fy mod yn cael cyfle I drafod heriau’r swydd. (Voicu,2017). Yn o gystal a thrafod theoriau, adnoddau dysgu ac hyfforddiant. Rwyf yn awyddus i ddatblygu fy ymarfer ac o hyd yn barod i ddysgu ac derbyn adborth.
(824).







































Tasg 1 
Rhan B 
Adolygiad Datblygiadol 

Arweiniad:
Cwestiwn dwy ran yw Tasg 1 rhan B, a pharhad o dasg 1 rhan A, ac mae’n rhaid i chi gyfeirio at fodel adfyfyriol yn y dasg hon.
Gwnewch yn siŵr eich bod yn bodloni’r deilliannau dysgu gofynnol ar gyfer y dasg hon (Gweler atodiad 4 y llawlyfr) a’ch bod yn ateb dwy ran y cwestiwn.

Atebwch holl elfennau’r cwestiwn isod. 

	Cwestiwn
Defnyddiwch fodel adfyfyriol i fyfyrio’n feirniadol ar yr anghenion dysgu a nodwyd gennych yn nhasg 1 rhan A o dan bob un o 3 deilliant dysgu GCC.
Rhaid i hyn gynnwys cyfeiriad at hyfforddiant, dysgu, ymchwil a goruchwyliaeth a myfyrio gyda’ch mentor/goruchwyliwr/rheolwr llinell ar y graddau yr ydych wedi cyflawni eich deilliannau dysgu.
Nodwch eich anghenion dysgu i gefnogi eich datblygiad yn y broses o drawsnewid i ddod yn ymarferydd profiadol yn eich gyrfa at y dyfodol ar ôl cwblhau’r rhaglen hon. 

650 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).


	Cwestiwn

Myfyriwch ar yr adborth rydych chi wedi’i dderbyn gan unigolion sydd angen gofal a chymorth a/neu eu gofalwyr ac eglurwch sut mae’r wybodaeth hon wedi helpu i ddylanwadu ar eich arfer a’ch datblygiad proffesiynol i’r dyfodol.

100 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).


Cyfanswm tasg 1 rhan B, 750 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).




Yn ystod tasg 1A mi wnes i drafod deilliannau dysgu ac elfennau roeddwn yn teimlo fy mod angen datblygu. Y 3 canlyniad dysgu a nodwyd oedd fy mod angen magu hyder wrth ysgrifennu asesiadau beth sydd yn bwysig gan sicrhau bod llais yr unigolion a’u gobeithion yn glir. Roeddwn eisiau parhau i adeiladu ar y berthynas gyd weithio gydag iechyd ond y Tîm Lliniarol yn uniongyrchol. Yn olaf rwyf eisiau gael hyder wrth gael achosion cymhleth yn enwedig ble nad oes galluedd meddyliol ac angen asesu hyn.
Yn y dasg hon mi fyddaf yn defnyddio model adlewyrchu Beth?felly beth? A beth nawr? Gan Borton (1970). 
Yn y o gystal â adlewyrchu ar y deilliannau dysgu uchod rwyf am ddefnyddio'r model yma er mwyn darganfod deilliannau dysgu pellach er mwyn gwella fy ymarfer.
Ers adnabod deilliannau dysgu rwyf wedi mynychu hyfforddiant cyfathrebu ar y cyd am 3 diwrnod, roeddent yn canolbwyntio ar sgiliau a ffyrdd gwahanol o gyfathrebu er mwyn gasglu gwybodaeth am fywydau ac anghenion unigolion. Rwyf wedi darllen asesiadau aelodau profiadol o’r tîm, chael profiadau o ymweliadau ar y cyd er mwyn arsylwi dulliau o gasglu gwybodaeth. Rwyf wedi derbyn adborth ar asesiadau gan unigolion a’u teuluoedd gyda gwybodaeth i ychwanegu neu gywiro, erbyn hyn rwyf yn gweld yr adborth yn bositif ac nid yn adlewyrchiad o asesiad gwael. Rwyf wedi trafod hyfforddiant addas mewn goruchwyliaeth, hyfforddiant sydd yn canolbwyntio ar ysgrifennu asesiadau proffesiynol, hyn yn gysylltiedig ar elfen beth nawr? o fewn y model.
Fel rhan o fy rôl rwyf wedi parhau i gyd weithio yn broffesiynol gyda nyrsus cymunedol ac aelodau iechyd yn gyffredinol megis cydlynydd rhyddhau o’r ysbyty. Rwyf yn teimlo hyd yn hyn bod gennym ni berthynas gweithio bositif ac mae sawl achos yn dystiolaeth o hyn yw asesiadau ar y cyd gyda nhw. Roeddwn wedi gobeithio cael fwy o ddealltwriaeth a chyd weithio gyda’r Tîm Lliniarol, rwyf wedi cael sgwrs gyda rheolwr ardal y tîm lliniarol ac wedi cael y cyfle i gyd weithio sawl achos gyda nhw a chwblhau asesiad ar y cyd. Fodd bynnag nid rwyf yn teimlo nad yw'r nod yma wedi ei gyflawni yn llawn gan fod diffyg cyfathrebu yn parhau i ddigwydd ac nid yw hyn yn cael effaith bositif ar unigolion. Yn ddiweddar mae gwrthdaro wedi bod rhwng gweithiwr iechyd a gweithiwr gofal oherwydd polisi meddyginiaethau a hyn yn arwain at unigolion yn parhau yn yr ysbyty am gyfnod hir tra bod trafodaethau am ariannu galwadau meddyginiaeth yn digwydd.
Rwyf wedi derbyn sawl achos cymhleth a rhai yn diogelu. Roeddwn eisiau profiad gydag achosion ble bydd angen asesu galluedd meddyliol unigolion ar benderfyniad yn arbennig. Rwyf yn teimlo fy mod wedi magu hyder drwy gael y profiadau yma, rwyf wedi gallu arwain ar sawl achos yn annibynnol. Rwyf wedi cael y cyfle i fynychu hyfforddiant galluedd meddyliol a oedd yn egluro bod sawl elfen yn gallu effeithio ar galluedd meddyliol unigolion. Hyn yn berthnasol i’r felly beth? O fewn y theori. Yr elfen beth? Yw wnes i gwblhau asesiad capasiti ar y cyd gyda rheolwr y tîm a doctoriaid yn yr Ysbyty. Cefais hefyd y cyfle i arwain ar asesiad galluedd meddyliol ble roedd y penderfyniad yn un chlir, wrth gwblhau'r ddogfen rwyf wedi bod yn ffodus i gael cymorth rheolwr tîm i’r ysgrifennu. Mae hyn yn elfen ble rwyf yn teimlo mi fyddaf yn parhau i ddatblygu drwy ddarllen Gweithdrefnau Diogelu Cymru. Rwyf wedi cael cyd weithio sawl achos diogelu a hynny gyda chefnogaeth rheolwr, a bod yn rhan o gyfarfodydd diogelu statudol. Yn pob goruchwyliaeth roeddwn yn trafod canlyniadau achos, deddfwriaeth a fy ymarfer. Mae hyn wedi bod yn gyfle i mi adlewyrchu ar fy ymarfer ac yn bwysig y teimladau sydd yn dod law yn llaw ac achosion cymhleth a sut rwyf erbyn hyn wedi datblygu ffyrdd i ddelio a hyn.
Wrth adlewyrchu yn ôl ar y flwyddyn ddiwethaf mewn ymarfer. Rwyf yn teimlo fy mod wedi datblygu yn fy ymarfer o’n yn enwedig yn fy hyder gyda’r uchod. Fodd bynnag rwyf wedi adnabod fy mod angen magu hyder i fynegi barn broffesiynol mewn achosion nad rwyf yn cytuno gyda phenderfyniadau. Yn o gystal rwyf angen hyder i gadeirio cyfarfodydd aml- ddisgyblaethol pan bod aelodau profiadol o’r tîm yn bresennol.  
Rwyf wedi derbyn adborth positif ynglŷn â fy ymarfer, aelod o deulu yn adrodd ei fod yn ddiolchgar o’r gefnogaeth maent fel teulu a’r unigolyn wedi ei dderbyn ac yn teimlo fod eu barn am yr angen gofal gwir wedi ei glywed a bod yn teimlo bod rhai yn sydyn iawn i farnu’r  proffesiwn. Hynny yn gwneud i mi deimlo yn hynod falch o fy ymarfer  Rwyf hefyd wedi derbyn adborth ble roedd teulu yn teimlo nad oedd gwybodaeth wedi ei egluro yn gyflawn iddynt. Trafodwyd hyn o fewn goruchwyliaeth a chael cyngor y goruchwiliwr am fy ymarfer, hyn wedi arwain i mi sicrhau fod y wybodaeth wedi ei gyfathrebu ac annog iddynt gysylltu gyda mi am drafodaeth bellach yn y dyfodol. 
(827)

